**Ministru kabineta noteikumu projekta "Grozījumi Ministru kabineta 2012. gada 11. decembra noteikumos Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekta "Grozījumi Ministru kabineta 2012. gada 11. decembra noteikumos Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam"" (turpmāk – noteikumu projekts) mērķis ir pilnveidot un efektivizēt valsts budžeta bāzes aprēķināšanas procesu.  Noteikumi stājas spēkā nākamajā dienā pēc to publicēšanas Latvijas Republikas oficiālajā izdevumā "Latvijas Vēstnesis". |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots pēc Finanšu ministrijas iniciatīvas, lai turpinātu pilnveidot un efektivizēt valsts budžeta bāzes aprēķināšanas procesu.  Ministru kabineta 2017. gada 28. augusta sēdes protokollēmuma (prot. Nr. 41 1.§) "Informatīvais ziņojums "Par valsts budžeta izdevumu pārskatīšanas 2018., 2019. un 2020. gadam rezultātiem un priekšlikumi par šo rezultātu izmantošanu likumprojekta "Par vidēja termiņa budžeta ietvaru 2018., 2019. un 2020. gadam" un likumprojekta "Par valsts budžetu 2018. gadam" izstrādes procesā" 15. punkts paredz Finanšu ministrijai izvērtēt nepieciešamās izmaiņas bāzes izdevumu aprēķināšanas metodikā un iesniegt izskatīšanai Ministru kabinetā grozījumus Ministru kabineta 2012. gada 11. decembra noteikumos Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam" līdz 2019. gada 31. decembrim.  Vienlaikus Valsts kontroles revīzijas Nr. 2.4.1-7/2016 ietvaros izteiktais ieteikums Nr. 1. paredz:  “Lai nodrošinātu skaidru, vienotu un pilnīgu pieeju bāzes izdevumu un maksimālo izdevumu kopējā apjoma noteikšanā, aicinām Finanšu ministriju pilnveidot normatīvajos aktos noteikto kārtību, paredzot:  1.1. kādas izmaiņas bāzes izdevumos var veikt ministrijas (resora) ietvaros starp budžeta programmām/apakšprogrammām, kad tiek veikta attiecīgā Ietvara likuma bāzes izdevumu sākotnējā saskaņošana ar Finanšu ministriju;  1.2. bāzes izdevumu elastības rīkus, piemēram, inflācija/deflācija, izmaiņas atlīdzības izdevumos sakarā ar minimālās algas palielināšanu, izmaiņas nodokļos, klientu skaita pieaugums utt.;  1.3. skaidrākus noteikumus, kādas izmaiņas var tikt veiktas, sagatavojot maksimālo izdevumu kopējo apjomu, tostarp – ko ietver tehniskie precizējumi.” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz līdzšinējo valsts budžeta bāzes aprēķināšanas praksi, kā arī vērtējot to kontekstā ar citiem budžeta procesa posmiem (piemēram, valsts budžeta izdevumu pārskatīšanu), Finanšu ministrija veica procesu un šobrīd spēkā esošo noteikumu analīzi, sekojot līdzi, lai visi budžeta procesa posmi būtu sinerģiski saskaņoti un skaidri.  Noteikumu projekta mērķis ir pilnveidot valsts budžeta bāzes aprēķināšanas procesu, kas precizētu bāzes veidošanas termiņus, skaidrāk definētu pienākumu/tiesību robežas un samazinātu nevienveidīgas interpretācijas iespējas.  Noteikumu projekts paredz šādas izmaiņas:   1. mainīt valsts budžeta bāzes aprēķināšanas, precizēšanas un tādējādi arī apstiprināšanas Ministru kabinetā (turpmāk – MK) laiku no gada sākuma uz gada vidu. Ņemot vērā, ka esošajā praksē valsts budžeta bāzes precizēšana turpinās arī pēc tās apstiprināšanas MK līdz pat gada vidum – lietderīgāk šo procesu noslēgt jūnijā nevis martā, tādējādi izslēdzot dubultas pārskatīšanas vajadzību. Ministrijas un citas centrālās valsts iestādes (turpmāk – ministrijas) līdz n gada 15. maijam sagatavo un iesniedz Finanšu ministrijai informāciju pamatbudžeta bāzes projekta sagatavošanai n+1, n+2 un n+3 gadam (noteikumu projekta izteiktais 10. un 12. punkts). Savukārt Finanšu ministrija aprēķina valsts pamatbudžeta bāzi n+1, n+2 un n+3 gadam un līdz n gada 1. jūlijam bāzes projektu un informāciju par bāzes izdevumos neiekļautajiem pasākumiem nosūta ministrijām (noteikumu projekta izteiktais 14. punkts). Tālāk process norisinās atbilstoši budžeta sagatavošanas grafikam; 2. skaidrāk definēt Finanšu ministrijas un nozares ministrijas pienākumus valsts pamatbudžeta bāzes aprēķināšanā un nepieciešamās informācijas apmaiņā. Noteikumu projektā precīzāk sadalīta informācijas apmaiņa – kādu informāciju iesniedz ministrija (noteikumu projekta izteiktais 10. punkts) un kādu informāciju aprēķinos izmanto Finanšu ministrija (noteikumu projekta izteiktais 13.1 punkts), lai pilnveidotu procesa kvalitāti; 3. precizēt nosacījumus, kas tiek ņemti vērā pie valsts pamatbudžeta bāžu aprēķināšanas. Pie nosacījumiem par noteikta veida finansējuma saņēmēju skaita izmaiņām papildus tiek ietverta pozīcija par izglītojamo skaita izmaiņām, jo šīs izmaiņas ir pakļautas dabīgām svārstībām, kā ietekmē tiek novirzīti attiecīgie valsts budžeta līdzekļi (noteikumu projekta izteiktais 10.3.9. apakšpunkts). Sinhronizētas noteikumu normas saistībā ar ES līdzfinansēto vai valsts budžeta finansētu projektu uzturēšanu, lai tās atbilstu citiem normatīviem aktiem[[1]](#footnote-1) (noteikumu projekta izteiktais 10.4. apakšpunkts). Papildinātas aprēķinu pozīcijas saskaņā ar Politisko organizāciju (partiju) finansēšanas likumu (noteikumu projekta izteiktais 10.6. apakšpunkts), Valsts un pašvaldību institūciju amatpersonu un darbinieku atlīdzības likumu un Fiskālās disciplīnas likumu (noteikumu projekta izteiktais 10.8. apakšpunkts); 4. papildināt ministriju priekšlikumu iesniegšanas nosacījumus izmaiņām – skaidri atrunājot, ka priekšlikumus izmaiņām var iesniegt gan starp izdevumu kodiem atbilstoši ekonomiskajām kategorijām, gan budžeta programmām, apakšprogrammām, ievērojot noteikumos minētos nosacījumus (noteikumu projekta izteiktais 13. punkts); 5. papildus ietvert skaidrojumu, ka pārdale uz izdevumiem atlīdzībai valsts pamatbudžeta daļā valsts pamatfunkciju īstenošanai ir pieļaujama, ja netiek mainīts pasākuma mērķis (piemēram, var mainīties izdevumu ekonomiskās klasifikācijas kods, ja mainās darījuma procesa organizācija) (noteikumu projekta izteiktais 13.2. apakšpunkts); 6. redakcionāli precizēt noteikumu punktu par valsts speciālā budžeta bāzi, harmonizējot to ar pārējiem noteikumu projekta punktiem (noteikumu projekta izteiktais 18. punkts); 7. skaidrāk definēt nosacījumus, kas var tikt ņemti vērā, precizējot valsts budžeta bāzes izdevumus pēc to apstiprināšanas MK un līdz maksimāli pieļaujamā izdevumu apjoma ministrijai noteikšanai, lai šādi (tai skaitā tehniskie) precizējumi atslogotu MK protokola tekstu un turpmāk tiktu nodefinēti noteikumos (noteikumu projekta izteiktais 19.1 punkts); 8. precizēt informācijas par prioritārajiem pasākumiem sniegšanu pēc valsts budžeta atbalstīšanas Saeimā. Ministrijas iesniedz Finanšu ministrijā aktualizētu un precizētu informāciju par visiem atbalstītajiem prioritārajiem pasākumiem (kuros veiktas izmaiņas vai kas atbalstīti kā jauni prioritārie pasākumi) atbilstoši šo noteikumu 1.pielikumam. Tādējādi veidosies kopaina par visiem atbalstītajiem prioritārajiem pasākumiem un šī informācija tiks iekļauta budžeta paskaidrojumos (noteikumu projekta izteiktais 49. punkts); 9. sinhronizēt noteikumu normas, lai tās atbilstu citiem normatīviem aktiem[[2]](#footnote-2). Visā noteikumu tekstā tiek aizstāti vārdi "vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafiks" (attiecīgā locījumā) ar vārdiem "budžeta sagatavošanas grafiks" (attiecīgā locījumā). Tas ir redakcionāls precizējums, kurš nevieš saturiskās izmaiņas (noteikumu projekta 1. punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministriju un citu centrālo valsts iestāžu darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts sagatavots, lai turpinātu pilnveidot valsts budžeta bāzes aprēķināšanas procesu un efektivizētu nepieciešamās informācijas apmaiņu. |
| 3. | Administratīvo izmaksu monetārs novērtējums | Projekts neradīs papildu administratīvo slogu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Uzziņa par noteikumu projekta izstrādi tika publicēta Finanšu ministrijas mājas lapā sadaļā "Sabiedrības līdzdalība". |
| 2. | Sabiedrības līdzdalība projekta izstrādē | Uzziņa publicēta 2019. gada 13. maijā Finanšu ministrijas tīmekļvietnē <http://www.fm.gov.lv/lv/sabiedribas_lidzdaliba/tiesibu_aktu_projekti/valsts_budzeta_politika> un Valsts Kancelejas tīmekļvietnē <https://www.mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Viedokļi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrijas un citas centrālās valsts iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildi paredzēts nodrošināt esošo funkciju un cilvēkresursu ietvaros. |
| 3. | Cita informācija | Nav. |

Finanšu ministrs J.Reirs

Klinsone 67095531

[ieva.klinsone@fm.gov.lv](mailto:ieva.klinsone@fm.gov.lv)

1. Likums par budžetu un finanšu vadību. [↑](#footnote-ref-1)
2. Likums par budžetu un finanšu vadību. [↑](#footnote-ref-2)